b"\n_START_ARTICLE_\nEstat de S\xc3\xadria\n_START_SECTION_\nAntecedents\n_START_PARAGRAPH_\nEn 1920 un regne \xc3\xa0rab independent de S\xc3\xadria va ser creat sota el rei Faisal I de la fam\xc3\xadlia haiximita, que m\xc3\xa9s tard es va convertir en el rei de l'Iraq. No obstant aix\xc3\xb2, el seu domini sobre S\xc3\xadria va acabar al cap de pocs mesos, despr\xc3\xa9s de l'enfrontament entre les seves forces sirianes i les franceses a la Batalla de Maysalun. Les tropes franceses ocuparen S\xc3\xadria que els hi havia estat confiat com mandat inter-aliat (m\xc3\xa9s tard confirmat per la Lliga de les Nacions.\n_START_SECTION_\nInicial administraci\xc3\xb3 civil\xc2\xa0\n_START_PARAGRAPH_\nDespr\xc3\xa9s de la confer\xc3\xa8ncia de San Remo i la derrota del rei Faisal\xc2\xa0 i l'ef\xc3\xadmer regne de S\xc3\xadria a la batalla de Maysalun, el general franc\xc3\xa8s Henri Gouraud va establir una administraci\xc3\xb3 civil en el territori. El mandat de la zona ser subdividit en cinc estats (m\xc3\xa9s un sandjak aut\xc3\xb2nom el 1923). La creaci\xc3\xb3 d'aquests estats es va basar en part en divisions sect\xc3\xa0ries sobre el terreny a S\xc3\xadria. No obstant aix\xc3\xb2, gaireb\xc3\xa9 totes les sectes de S\xc3\xadria sectes van ser hostils al mandat franc\xc3\xa8s i a la divisi\xc3\xb3 que va comportar._NEWLINE_Principalment la poblaci\xc3\xb3 sunnita d'Alep i Damasc foren fortament oposats a la divisi\xc3\xb3 de S\xc3\xadria.\n_START_SECTION_\nFederaci\xc3\xb3 Siriana (1922-24)\n_START_PARAGRAPH_\nEl 28 de juny de 1922, Fran\xc3\xa7a va establir una federaci\xc3\xb3 entre els tres estats: l'Estat de Damasc, l' Estat d'Alep i l'estat del Alawites sota el nom de Federaci\xc3\xb3 Siriana. El Djebel Drus i el Gran L\xc3\xadban no formaven part d'aquesta federaci\xc3\xb3. El sandjak aut\xc3\xb2nom d'Alexandreta es va configurat el 2913 per\xc3\xb2 com a part de l'estat d'Alep. La Federaci\xc3\xb3 va adoptar una nova bandera federal (verd-blanc-verd, amb la francesa al cant\xc3\xb3), que m\xc3\xa9s tard es va convertir en la bandera de l'Estat de S\xc3\xadria.\n_START_SECTION_\nEstat de S\xc3\xadria\n_START_PARAGRAPH_\nA 1 de gener de 1925 va entrar en vigor l'estat de S\xc3\xadria, successor de la Federaci\xc3\xb3 formada pels estats d'Alep i Damasc i el mateix dia l'estat dels Alawites esdevenia formalment entitat separada de la federaci\xc3\xb3 (de fet ja n'havia estat separada poc abans).\n_START_SECTION_\nRevolta general\n_START_PARAGRAPH_\nEl 1925 la resist\xc3\xa8ncia al govern colonial franc\xc3\xa8s va produir l'esclat d'uyna revolta aa gran escala; iniciada al territori drus pel\xc2\xa0Sult\xc3\xa0 Pasha el Atrash per motius principalment locals, es va estendre r\xc3\xa0pidament a Damasc i Alep._NEWLINE_La revolta es va escampar des del Djebel Drus a la resta de S\xc3\xadria i es va convertir en una revolta general. Fran\xc3\xa7a va intentar respondre for\xc3\xa7ant al parlament d'Alep a declarar la secessi\xc3\xb3 de la uni\xc3\xb3 amb Damasc, per\xc3\xb2 la votaci\xc3\xb3 va ser frustrada pels patriotes sirians._NEWLINE_Tot i els intents francesos per mantenir el control, fomentar divisions sect\xc3\xa0ries i a\xc3\xafllar les zones urbanes de les zones rurals, la revolta es va estendre per tot S\xc3\xadria i va unir als drusos de S\xc3\xadria, sunnites, xi\xc3\xaftes, alauites i cristians. Quan les forces rebels van assetjar Damasc, els militars francesos van respondre amb t\xc3\xa8cniques brutals de contra-insurg\xc3\xa8ncia que van prefigurar les que hauria de ser utilitzades posteriorment a\xc2\xa0 Indoxina i Alg\xc3\xa8ria. Aquestes t\xc3\xa8cniques inclo\xc3\xafen demolicions de cases, c\xc3\xa0stigs col\xc2\xb7lectius a les poblacions, execucions, transfer\xc3\xa8ncies de poblaci\xc3\xb3 i l'\xc3\xbas d'armament pesat en \xc3\xa0rees urbanes. La revolta va ser, finalment, sotmesa el 1926-27 a trav\xc3\xa9s de bombardejos aeris francesos d'\xc3\xa0rees civils, incloent-hi Damasc.\n_START_SECTION_\nDe l'estat a la rep\xc3\xbablica\n_START_PARAGRAPH_\nEl 9 de juny de 1928 es va reunir l'Assemblea constituent promoguda per Fran\xc3\xa7a despr\xc3\xa9s de la revolta. La constituci\xc3\xb3 redactada no va agradar a Fran\xc3\xa7a i despr\xc3\xa9s d'un intent d'obtenir l'aprovaci\xc3\xb3 francesa que va fracassar, l'11 de novembre Fran\xc3\xa7a va dissoldre l'assemblea. Durant tot aquest any hi va haver tensi\xc3\xb3 i alguns enfrontaments amb els turcs que no es volien retirar d'alguns territoris al nord que havien estat adjudicats a S\xc3\xadria per arbitratge. _NEWLINE_El 1929 les negociacions van portar als francesos a acceptar la constituci\xc3\xb3 redactada sempre que fossin anul\xc2\xb7lats els articles que posaven en dubte el mandat franc\xc3\xa8s. El 22 de juny de 1929 el ministre d'afers exterior de Turquia i l'ambaixador franc\xc3\xa8s a Ankara van signar un acord que posava final a la disputa fronterera al nord de S\xc3\xadria. Fran\xc3\xa7a va recuperar els ferrocarrils de Tars, Adana i Mersin  que havien estat comprats pels turcs, per\xc3\xb2 la l\xc3\xadnia fronterera es va redibuixar de la manera que volia Turquia, si b\xc3\xa9 aix\xc3\xb2 encara va suposar que en territori, Fran\xc3\xa7a adquiria 500 milles quadrades i 101 llogarets que abans no controlava, per\xc3\xb2 tot de poc valor. A S\xc3\xadria aquest acord fou molt mal acollit.\n_START_SECTION_\nRep\xc3\xbablica de S\xc3\xadria\n_START_PARAGRAPH_\nEl 14 de maig de 1930 finalment es va promulgar la constituci\xc3\xb3 republicana que era id\xc3\xa8ntica a la que havia estat adoptada el 1928 per\xc3\xb2 sense els articles que molestaven a Fran\xc3\xa7a. La mateixa constituci\xc3\xb3 es va instaurar tamb\xc3\xa9 al Gran L\xc3\xadban, Djebel Drus, l'estat dels Alawites i el sandjak d'Alexandreta. Els deures com a pot\xc3\xa8ncia mandat\xc3\xa0ria quedaven per damunt de les decisions de les assemblees, els estats i els governs; Fran\xc3\xa7a tenia la compet\xc3\xa8ncia exclusiva en manteniment de l'ordre, seguretat, defensa i relacions exteriors. La constituci\xc3\xb3 havia d'entrar en vigor despr\xc3\xa9s d'unes eleccions generals. Inicialment no hi van haver protestes, per\xc3\xb2 aviat els nacionalistes van treure el poble al carrer i es van produir enfrontaments._NEWLINE_Les eleccions es van completar el gener del 1931. L'Alt Comissionat Ponsot, per refor\xc3\xa7ar la nova constituci\xc3\xb3, va cessar al govern de Shaykh Taj ad-Din al-Hasani, considerat pro-franc\xc3\xa8s, que actuava interinament des del 15 de febrer de 1928 a l'espera de l'entrada en vigor de la constituci\xc3\xb3 i a petici\xc3\xb3 de l'alt comissionat franc\xc3\xa8s, i va designar un consell consultiu de 25 membres (amb llocs fins i tot pels rebels de 1925-1927), per un per\xc3\xadode d'uns sis mesos, sota la presid\xc3\xa8ncia de L\xc3\xa9on Solomiac. El 1932 la constituci\xc3\xb3 va entrar en vigor i l'11 de juny de 1932 va prendre possessi\xc3\xb3 el president  Muhammad Ali Bay al-Abid, diputat del Bloc Nacionalista elegit per la cambra."